ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ

Διαδικτυακή Συμβουλευτική Επαγγελματικού Προσανατολισμού, την Πέμπτη 2 Ιουνίου 2022, 12.00 μ.μ. – 14.00 μ.μ.
2022-06-02 12:00 - 14:00 (Europe/Athens)
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει, την Πέμπτη 2 Ιουνίου 2022 και ώρα 12.00 μ.μ. – 14.00 μ.μ., διαδικτυακή Συμβουλευτική Επαγγελματικού Προσανατολισμού, για απόφοιτες/τους του Πανεπιστημίου Πατρών.
Υπεύθυνος Έργου: Δημήτριος Μούρτζης, Καθηγητής/Αντιπρόεδρος Επιτροπής Ερευνών Π.Π. email: mourtzis@lms.mech.upatras.gr
΄΄Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».΄΄
Ιστοχώρος Επιχειρησιακού Προγράμματος https://empedu.gov.gr
Στόχος της δράσης είναι οι απόφοιτες/τοι του Πανεπιστημίου Πατρών, να ενημερωθούν για θέματα που σχετίζονται με την επιτυχή πρόσβασής τους στην αγορά εργασίας και συγκεκριμένα για τη σύνταξη ενός ελκυστικού βιογραφικού, για την
αξιοποίηση των νέων τεχνολογιών και των μέσων κοινωνικής δικτύωσης στην αναζήτηση εργασίας και για το πώς θα προετοιμαστούν για τη συνέντευξη επιλογής.
Οι συμμετέχοντες θα έχουν τη δυνατότητα να υποβάλλουν ερωτήματα για ζητήματα που τους απασχολούν όπως: κατάρτιση και δια βίου μάθηση, μεταπτυχιακά προγράμματα σπουδών κ.α.
Εκδήλωση ενδιαφέροντος μπορείτε να υποβάλετε εδώ.
(https://www.cais.upatras.gr/form/endiaf-simv-epag-pros-02062022)
Η εγγραφή πραγματοποιείται αποκλειστικά και μόνο με τη χρήση του Πανεπιστημιακού e-mail.
Για πληροφορίες μπορείτε να επικοινωνείτε με την κα T. Μιχαλακέα, Αναπλ. Προϊστ. του Τμήματος Απασχόλησης Σταδιοδρομίας και Διασύνδεσης στο 2610 997997.
Μπορείτε να παρακολουθήσετε τη Συμβουλευτική Επαγγελματικού Προσανατολισμού εδώ.
(https://upatras-gr.zoom.us/j/94223166844?pwd=[REDACTED]

Βράβευση του Υποψηφίου Διδάκτορα κ. Αθανάσιου Σεραφείμ για την καλύτερη φωτογραφία στον ετήσιο διαγωνισμό του Διεθνούς Συνεδρίου της European Geosciences Union (EGU)
2022-06-02
Ο υποψήφιος διδάκτωρ κ. Αθάνασιος Σεραφείμ βραβεύτηκε για την καλύτερη φωτογραφία στον ετήσιο διαγωνισμό του Διεθνούς Συνεδρίου της European Geosciences Union (EGU) στη Βιέννη της Αυστρίας. Η φωτογραφία απεικονίζει το ηλιοβασίλεμα πάνω από τη Μονή Σιμωνόπετρα (ή Σίμωνος Πέτρα), στη νότια ακτή της χερσονήσου του Άθου, στη Βόρεια Ελλάδα”. Το μοναστήρι, η ανέγερση του οποίου ξεκίνησε τον 13ο αιώνα, είναι ένα από τα τολμηρότερα εγχειρήματα της βυζαντινής μηχανικής, καθώς περιλαμβάνει ένα συγκρότημα επταώροφων πυργωτών κτηρίων με πολλαπλούς εξώστες σε υψόμετρο 300 μέτρων από την επιφάνεια της θάλασσας, πάνω σε βραχώδη γρανιτική πλαγιά. Ολόκληρη η χερσόνησος αποτελεί μνημείο παγκόσμιας κληρονομιάς της UNESCO και προστατεύεται από το 1988. Η φωτογραφία είναι διαθέσιμη σε υψηλή ανάλυση στο ψηφιακό αποθετήριο της Ευρωπαϊκής Ένωσης Γεωεπιστημών (European Geosciences Union, EGU) στο σύνδεσμο https://imaggeo.egu.eu/view/17014/.

Title: PhD Candidate Mr. Athanasios Serafeim wins the European Geosciences Union (EGU) Photo Competition 2022

PhD Candidate Mr. Athanasios Serafeim won the annual photo competition of the European Geosciences Union (EGU) General Assembly in Vienna, Austria. The photo shows the sunset view of the Simonopetra (Greek: Σιμωνόπετρα, literally: “Simon’s Rock”) Monastery, on the southern coast of the Athos peninsula, in Northern Greece. The monastery, which was built during the 13th century, is located at an altitude of 300 meters from the sea level, on a granite rock hillside and is one of the most daring buildings of Byzantine engineering, as it is a seven-storey tower building. The whole peninsula is an UNESCO world heritage site and is protected since 1988. The photo is available in high resolution from the digital repository of the European Geosciences Union (EGU) at https://imaggeo.egu.eu/view/17014/.

Διαδικτυακό Εργαστήριο Επαγγελματικής Ενδυνάμωσης
2022-05-19 12:00 - 14:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει διαδικτυακό Εργαστήριο Επαγγελματικής Ενδυνάμωσης, την Πέμπτη 19 Μαΐου 2022 και ώρα 12:00 μ.μ. – 14:00 μ.μ., με θέμα: “Οριζόντιες Δεξιότητες: 1) ικανότητα συνεργασίας σε ομάδα, 2) λήψη αποφάσεων σε περίπλοκα περιβάλλοντα, 3) επίλυση προβλημάτων και συγκρούσεων, 4) κριτική σκέψη, 5) συναισθηματική νοημοσύνη και ενσυναίσθηση, 6) ανάληψη πρωτοβουλιών, 7) οργανωτικότητα, 8) διαχείριση χρόνου,

Υπεύθυνος Έργου: Δημήτριος Μούρτζης, Καθηγητής/Αντιπρόεδρος Επιτροπής Ερευνών Π.Π. email: mourtzis@lms.mech.upatras.gr
΄΄Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».΄΄
Ιστοχώρος Επιχειρησιακού Προγράμματος https://empedu.gov.gr
Σε έναν κόσμο ο οποίος γίνεται όλο και περισσότερο ψηφιακός οι soft skills είναι οι δεξιότητες εκείνες, οι οποίες διακρίνουν τα άτομα από τις μηχανές. Οι εργοδότες προτιμούν εργαζόμενους που έχουν την ικανότητα να αναλαμβάνουν πρωτοβουλίες και να μπορούν να διαχειριστούν πολύπλοκες εργασιακές καταστάσεις με ελάχιστη καθοδήγηση από τους ανωτέρους τους. Οι οριζόντιες δεξιότητες σε συνδυασμό με τα τυπικά προσόντα, εδραιώνουν τους εργαζόμενους στον τομέα, τον οποίο επιθυμούν να δραστηριοποιηθούν. Εποικοδομητική συνεργασία με συναδέλφους, κριτική σκέψη και ικανότητα λήψης αποτελεσματικών αποφάσεων μπορούν να κάνουν ένα βιογραφικό να ξεχωρίζει.
Αναγνωρίζοντας τη σημαντικότητα των οριζόντιων δεξιοτήτων (soft skills) καλούνται οι φοιτήτριες/τές και απόφοιτες/τοι του Πανεπιστημίου Πατρών, να συμμετάσχουν στο διαδικτυακό εργαστήριο.
Εκδήλωση ενδιαφέροντος μπορείτε να υποβάλετε εδώ.
(https://www.cais.upatras.gr/form/ekd-endiaf-ergast-19052022)
Η εγγραφή πραγματοποιείται αποκλειστικά και μόνο με τη χρήση του Πανεπιστημιακού e-mail.
Για πληροφορίες μπορείτε να επικοινωνείτε με την κα T. Μιχαλακέα, Αναπλ. Προϊστ. του Τμήματος Απασχόλησης Σταδιοδρομίας και Διασύνδεσης στο 2610 997997.
Μπορείτε να παρακολουθήσετε το Εργαστήριο Επαγγελματικής Ενδυνάμωσης εδώ.
(https://upatras-gr.zoom.us/j/99970369211)
Οι συμμετέχοντες θα λάβουν βεβαίωση παρακολούθησης.

Τρίτη ενότητα Διαδικτυακών Σεμιναρίων για την εφαρμογή του Κανονισμού Ασφάλειας Φραγμάτων
2022-05-17 10:00 - 13:00
Δείτε την πρόσκληση για διαδικτυακό σεμινάριο (Webinar) για την εφαρμογή του Κανονισμού Ασφάλειας Φραγμάτων, το οποίο διοργανώνει η Ελληνική Επιτροπή Μεγάλων Φραγμάτων (ΕΕΜΦ) υπό την αιγίδα της Διοικητικής Αρχής Φραγμάτων.
Η 3η ενότητα των διαδικτυακών Σεμινάριων θα διεξαχθεί στις 17/05/2022 ώρα 10:00-13:00.
Στην ενότητα αυτή θα γίνουν παρουσιάσεις με θέμα: «Η συμπεριφορά των φραγμάτων και οι απαιτήσεις παρακολούθησης».
Το Σεμινάριο απευθύνεται σε Φοιτητές και Μηχανικούς – Επιστήμονες Δημόσιων και Ιδιωτικών Φορέων που ασχολούνται με το σχεδιασμό, την κατασκευή και τη λειτουργία Φραγμάτων & Ταμιευτήρων.
Οι παρουσιάσεις θα γίνουν στα ελληνικά και η συμμετοχή στο Σεμινάριο είναι δωρεάν.
Οι εγγραφές γίνονται στον σύνδεσμο: https://attendee.gotowebinar.com/register/7080450685445734670

Ανακοίνωση Σεμιναρίου με τίτλο: «Συνδυαστική ανάλυση φυσικών διεργασιών με χρήση χωροχρονικών παρατηρήσεων και αριθμητικής προσομοίωσης»
2022-04-07 15:30 - 17:30
Το Τμήμα Πολιτικών Μηχανικών του Πανεπιστημίου Πατρών διοργανώνουν Σεμινάριο το οποίο απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Την Πέμπτη 7 Απριλίου 2022 και ώρα 15:30 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Συνδυαστική ανάλυση φυσικών διεργασιών με χρήση χωροχρονικών παρατηρήσεων και αριθμητικής προσομοίωσης».
Κεντρικός ομιλητής θα είναι ο επίκουρος καθηγητής Χριστόφορος Παππάς, Πολιτικός Μηχανικός του ΕΜΠ, με σημαντική διεθνή εμπειρία και ερευνητικό έργο στο συγκεκριμένο αντικείμενο.
Το πρόγραμμα του Σεμιναρίου έχει ως ακολούθως:
15:30-15:45 Καλωσόρισμα – Παρουσίαση Σεμιναρίου
15:45-16:30 Συνδυαστική ανάλυση φυσικών διεργασιών με χρήση χωροχρονικών
παρατηρήσεων και αριθμητικής προσομοίωσης
16:30-16:45 Ερωτήσεις / Συζήτηση
Οι θέσεις παρακολούθησης είναι 180.
Για την συμμετοχή σας στο σεμινάριο εγγραφείτε εδώ.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Ανδρέας Λαγγούσης
Μαρία Φαββατά
Ζωή Χριστοφόρου

Δράση Τμήματος Απασχόλησης, Σταδιοδρομίας και Διασύνδεσης
2022-03-31 12:00 - 14:00
Το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, διοργανώνει δράση στο πλαίσιο της Πράξης «Γραφείο Διασύνδεσης Πανεπιστημίου Πατρών», με Επιστημονικό Υπεύθυνο τον Καθηγητή κ. Δημ. Μούρτζη.
”Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».”
Πέμπτη 31 Μαρτίου 2022, 12.00 μ.μ. – 14.00 μ.μ., Διαδικτυακό Εκπαιδευτικό Πρόγραμμα, με θέμα «Ετοιμότητα Σταδιοδρομίας», για φοιτήτριες/ές και απόφοιτες/τους του Πανεπιστημίου Πατρών.

Στόχος του Εκπαιδευτικού Προγράμματος, είναι η δημιουργία προσωπικού σχεδίου δράσης για την αναζήτηση εργασίας, δίνοντας έμφαση σε θέματα προετοιμασίας του επαγγελματικού φακέλου, σύνταξης του βιογραφικού σημειώματος, τεχνικές μιας επιτυχημένης συνέντευξης, σύγχρονες διαδικασίες και μεθόδους αναζήτησης κατάλληλης εργασίας.
H ετοιμότητα σταδιοδρομίας περιλαμβάνει τρεις βασικούς τομείς δεξιοτήτων: α) των ακαδημαϊκών δεξιοτήτων, β) των δεξιοτήτων απασχολησιμότητας και γ) των τεχνικών – ειδικών για την εργασία δεξιοτήτων που σχετίζονται με μια συγκεκριμένη καριέρα. Οι βασικές ακαδημαϊκές δεξιότητες περιλαμβάνουν την ικανότητα εφαρμογής ικανοτήτων σε συγκεκριμένες καταστάσεις στο χώρο εργασίας. Οι δεξιότητες απασχολησιμότητας περιλαμβάνουν κριτική σκέψη και υπευθυνότητα, οι οποίες είναι και οι δύο απαραίτητες σε κάθε τομέα σταδιοδρομίας. Οι τεχνικές και ειδικές δεξιότητες αναφέρονται στην ικανότητα μάθησης, προσαρμογής και εκτέλεσης των δεξιοτήτων που είναι απαραίτητες για την εκτέλεση της εργασίας.
Εκδήλωση ενδιαφέροντος μπορείτε να υποβάλετε εδώ.
Μπορείτε να παρακολουθήσετε το Εκπαιδευτικό Πρόγραμμα εδώ.

Δράση Τμήματος Απασχόλησης, Σταδιοδρομίας και Διασύνδεσης
2022-03-30 12:30 - 14:00
Το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, διοργανώνει δράση στο πλαίσιο της Πράξης «Γραφείο Διασύνδεσης Πανεπιστημίου Πατρών», με Επιστημονικό Υπεύθυνο τον Καθηγητή κ. Δημ. Μούρτζη.
”Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».”
Τετάρτη 30 Μαρτίου 2022, 12:30 μ.μ.- 14:00 μ.μ., Διαδικτυακή Παρουσίαση των δράσεων του Τμήματος Απασχόλησης, Σταδιοδρομίας και Διασύνδεσης και του νέου Πληροφοριακού Συστήματος.
Το νέο Πληροφοριακό Σύστημα το οποίο είναι προσβάσιμο από τη διεύθυνση https://www.cais.upatras.gr παρέχει λειτουργίες που απευθύνονται σε εργοδοτικούς φορείς/ εταιρείες, φοιτήτριες-τες και απόφοιτες/τους του Πανεπιστημίου Πατρών.
Πρόκειται για ένα web-based πληροφοριακό σύστημα το οποίο παρέχει ένα περιβάλλον κατάλληλο για πλοήγηση και από κινητές συσκευές (tablets, smartphones κ.λπ.). Σχεδιασμένο σύμφωνα με τα πρότυπα προσβασιμότητας για ΑΜΕΑ. Το Πληροφοριακό Σύστημα αποτελεί τη δημόσια πύλη πρόσβασης στο περιεχόμενο που καταχωρεί το Τμήμα Απασχόλησης, Σταδιοδρομίας και Διασύνδεσης (όπως θέσεις εργασίας, μεταπτυχιακά προγράμματα σπουδών, ανακοινώσεις, σεμινάρια/συνέδρια/ημερίδες). Υποστηρίζει τις ακόλουθες λειτουργίες:

Λειτουργίες που απευθύνονται σε φοιτήτριες-τές / απόφοιτες-τους του Πανεπιστημίου Πατρών.

Οι φοιτήτριες-τές / απόφοιτες-τοι του Πανεπιστημίου Πατρών έχουν τη δυνατότητα εγγραφής στο Πληροφοριακό Σύστημα με τη χρήση του Ιδρυματικού τους λογαριασμού. Μπορούν να περιηγηθούν στο περιεχόμενο που έχει δημοσιευθεί και να χρησιμοποιήσουν διάφορα κριτήρια ή φίλτρα. Ειδικά για τις θέσεις εργασίας, παρέχεται η δυνατότητα αποθήκευσης (bookmarks), ώστε να διευκολύνεται η πρόσβαση. Επιπλέον, παρέχεται η δυνατότητα δημιουργίας ενός επαγγελματικού προφίλ, το οποίο εφόσον δηλωθεί ως δημόσιο είναι ορατό από τους εγγεγραμμένους εργοδοτικούς φορείς και εταιρείες. Οι χρήστες οι οποίοι διατηρούν βιογραφικά στοιχεία στον Ιστότοπο Αποφοίτων (Alumni) μπορούν να πραγματοποιήσουν συγχρονισμό των εν λόγω δεδομένων, μεταφέροντάς τα, αυτοματοποιημένα από τον Ιστότοπο Αποφοίτων, στο Πληροφοριακό Σύστημα του Τμήματος Απασχόλησης, Σταδιοδρομίας και Διασύνδεσης. Το Πληροφοριακό Σύστημα χρησιμοποιεί τα δεδομένα του χρήστη για να δημιουργήσει μια λίστα με προτεινόμενες θέσεις εργασίας. Τέλος, οι χρήστες έχουν τη δυνατότητα υποβολής αιτημάτων συμβουλευτικής.

Λειτουργίες που απευθύνονται σε εργοδοτικούς φορείς.

Οι εργοδοτικοί φορείς έχουν τη δυνατότητα εγγραφής, κατόπιν έγκρισης από τους διαχειριστές, στο Πληροφοριακό Σύστημα και συμπλήρωσης ενός σύντομου προφίλ. Κάθε εγγεγραμμένος εργοδοτικός φορέας μπορεί να καταχωρήσει απευθείας αγγελίες για νέες θέσεις εργασίας, οι οποίες δημοσιεύονται μετά από έλεγχο από τους διαχειριστές του έργου. Οι ειδικότητες που μπορούν να σχετίζονται με τις θέσεις εργασίας είναι προτυποποιημένες και προέρχονται από την ταξινόμηση ESCO της Ευρωπαϊκής Ένωσης (Ε.Ε.) Για κάθε θέση εργασίας που δημιουργείται, ο αντίστοιχος εργοδοτικός φορέας – εταιρεία, λαμβάνει μια λίστα με προτεινόμενους φοιτητές-τριες /αποφοίτους-τες που έχουν εγγραφεί στο Πληροφοριακό Σύστημα, των οποίων το προφίλ ταιριάζει με τη θέση (με βάση κριτήρια όπως η ειδικότητα, το ελάχιστο επίπεδο σπουδών, εάν το προφίλ είναι δημόσιο και εάν αναζητούν εργασία ή όχι). Τέλος, οι εργοδοτικοί φορείς μπορούν να πλοηγηθούν στα προφίλ των εγγεγραμμένων φοιτητών/αποφοίτων που έχουν δηλωθεί ως δημόσια.
Μπορείτε να κάνετε εγγραφή εδώ.
Μπορείτε να παρακολουθήσετε την εκδήλωση εδώ.

Παγκόσμια Ημέρα Μετεωρολογίας
2022-03-23 12:00 - 17:00
Το Εργαστήριο Φυσικής της Ατμόσφαιρας του Τμήματος Φυσικής διοργανώνει τον εορτασμό της Παγκόσμιας Ημέρας Μετεωρολογίας με τη συμμετοχή ομιλητών και από τα Τμήματα Βιολογίας και Πολιτικών Μηχανικών.
Η πρόσκληση και το πρόγραμμα της εκδήλωσης ακολουθούν.
Στους φοιτητές που θα παρευρεθούν στην εκδήλωση θα δοθούν βεβαιώσεις παρακολούθησης.

**********
Πρόσκληση
Σας προσκαλούμε στην εκδήλωση του Εργαστηρίου Φυσικής της Ατμόσφαιρας του Τμήματος Φυσικής του Πανεπιστημίου Πατρών, για την Παγκόσμια Ημέρα Μετεωρολογίας 2022, με τίτλο:
Έγκαιρη Προειδοποίηση – Έγκαιρη Δράση: Υδρομετεωρολογικές και Κλιματικές Πληροφορίες για τη Μείωση του Κινδύνου Καταστροφών

την Τετάρτη, 23 Μαρτίου 2022, ώρα 12:00, αίθουσα Ι4, Συνεδριακό Κέντρο Πανεπιστημίου Πατρών.

Πρόγραμμα
12:00 – 12:10 Έναρξη εκδήλωσης – Χαιρετισμοί
12:10 – 12:20 Παγκόσμια Ημέρα Μετεωρολογίας 2022, Ανδρέας Καζαντζίδης Καθηγητής, Τμήμα Φυσικής
12:20 – 12:30 Παρουσίαση του Ινστιτούτου Προηγμένων Τεχνολογιών Πρόληψης και Αντιμετώπισης Κινδύνων, Αθανάσιος Δήμας, Kαθηγητής, Τμήμα Πολιτικών Μηχανικών
12:30 – 12:50 Βιοποικιλότητα και Κλιματική Κρίση: τα κλιματικά μοντέλα ως εργαλείο λήψης αποφάσεων, Παναγιώτης Δημόπουλος, Καθηγητής, Τμήμα Βιολογίας, Αντιπρύτανης Έρευνας και Ανάπτυξης
12:50 – 13:10 Ανθεκτικότητα και Προσαρμοστικότητα Λιμένων στην Κλιματική Αλλαγή, Αθανάσιος Δήμας, Καθηγητής, Τμήμα Πολιτικών Μηχανικών
13:10 – 13:30 Πολύπλοκο αλλά προβλέψιμο: από τον καιρό στις επιδημίες – το σύστημα EYWA (1st EIC Horizon Prize on “Early Warning for Epidemics”), Ιωάννης Κιουτσιούκης, Αν. Καθηγητής, Τμήμα Φυσικής

Συνδιοργάνωση : Περιφέρεια Δυτικής Ελλάδας

Ζωντανή μετάδοση: https://youtu.be/X5SC124rShg

WORKSHOP "Βιωσιμότητα και κυκλική οικονομία: Η συμβολή της κομποστοποίησης"
2022-03-19 16:00 - 19:00
Στα πλαίσια του έργου «Decentralised Composting in Small Towns – DECOST», που συγχρηματοδοτείταιαπό Ευρωπαϊκούς και Εθνικούς Πόρους, Πρόγραμμα ENI CBC MED διοργανώνεται από το τμήμα Πολιτικών Μηχανικών του Πανεπιστημίου Πατρών ένα workshop με τίτλο “Βιωσιμότητα και κυκλική οικονομία: Η συμβολή της κομποστοποίησης.”
Στην εκδήλωση θα παρουσιασθούν οι δράσεις του έργου DECOST που στοχεύουν στην διατήρηση της ποιότητας ζωής στις Μεσογειακές πόλεις και στην διασφάλιση ενός υγιούς περιβάλλοντος διαβίωσης μέσω της οικιακής και κοινοτικής κομποστοποίησης. Επί πλέον, θα συζητηθεί η κομποστοποίηση στο πλαίσιο της βιωσιμότητας και της κυκλικής οικονομίας, καθώς και σχετικές δράσεις στο παρελθόν αλλά
και μελλοντικές.
Η εκδήλωση θα πραγματοποιηθεί το Σάββατο 19 Μαρτίου στις 16:15, αίθουσα Workshop 1 στο MEC Παιανίας, Αθήνα, ως μέρος της 4ης διεθνούς έκθεσης “Verde.tec / Τεχνολογίες Περιβάλλοντος” και του Verde.tec Forum.
Η 4η διεθνής έκθεση “Verde.tec / Τεχνολογίες Περιβάλλοντος” θα πραγματοποιηθεί στις 18-20 Μαρτίου 2022, στο εκθεσιακό κέντρο MEC στην Παιανία. Οι Πράσινες Τεχνολογίες, η Κυκλική Οικονομία και οι Smart Cities θα βρεθούν στο επίκεντρο, με τους εκθέτες να παρουσιάζουν καινοτόμα προϊόντα και υπηρεσίες για την αντιμετώπιση της κλιματικής αλλαγής και την προστασία του περιβάλλοντος.
Το Verde.tec Forum θα προσφέρει το βήμα στους πρωταγωνιστές του κλάδου με ένα ευρύ πρόγραμμα ημερίδων και workshops, στο οποίο δίνονται λύσεις από ειδικούς επιστήμονες, εξειδικευμένες εταιρείες και φορείς από τον ιδιωτικό και δημόσιο τομέα.
Περισσότερες πληροφορίες για το Verde.tec Forum προσφέρονται στο πρόγραμμα.
Πρόγραμμα εκδήλωσης

Ανακοίνωση Σεμιναρίου με τίτλο: «Παθητικό Κτίριο: Η ασφαλής μεθοδολογία για κτίρια μηδενικών εκπομπών»
2022-03-17 15:00 - 19:00
Το Τμήμα Πολιτικών Μηχανικών του Πανεπιστημίου Πατρών συνεργάζεται με το Ελληνικό Ινστιτούτο Παθητικού Κτιρίου που διοργανώνει σειρά εκδηλώσεων του Ευρωπαϊκού Έργου nZEB Roadshow, υπό την αιγίδα του Υπουργείου Περιβάλλοντος και Ενέργειας, της Τράπεζας της Ελλάδας και του ΤΕΕ Δυτικής Ελλάδας (17/03 – 20/03).
Την Πέμπτη 17 Μαρτίου 2022 και ώρα 15:15 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Παθητικό Κτίριο: Η ασφαλής μεθοδολογία για κτίρια μηδενικών εκπομπών» η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος αλλά και ενδιαφερόμενους/ες φοιτητές/τριες άλλων τμημάτων.
Κεντρικός ομιλητής θα είναι ο πρόεδρος του ΔΣ του ΕΙΠΑΚ κος Στέφανος Παλλαντζάς, Πολιτικός Μηχανικός ΕΜΠ, με εξαιρετική εμπειρία και μακροχρόνια ενασχόληση στα Παθητικά Κτίρια.
Το πρόγραμμα έχει ως ακολούθως:
15:15-15:30 Καλωσόρισμα – Παρουσίαση Σεμιναρίου
15:30-17:00 Παθητικό Κτίριο: Η ασφαλής μεθοδολογία για κτίρια μηδενικών εκπομπών
17:00-17:15 Ερωτήσεις / Συζήτηση
Οι θέσεις παρακολούθησης είναι 180. Σε περίπτωση μεγαλύτερου αριθμού εγγραφών,θα εκδοθεί κατάλογος επιλαχόντων/ουσών φοιτητών/τριών για την κάλυψη των κενών θέσεων λόγω μη προσέλευσης. Για την συμμετοχή σας στις εκδηλώσεις εγγραφείτε εδώ.
Θα τηρηθούν όλα τα προβλεπόμενα μέτρα προστασίας για τη διασφάλιση της δημόσιας υγείας. Η είσοδος στο αμφιθέατρο θα γίνει με την επίδειξη πιστοποιητικού εμβολιασμού, ή νόσησης ή αρνητικού διαγνωστικού αποτελέσματος. Η χρήση μάσκας είναι υποχρεωτική.
Το πρόγραμμα των εκδηλώσεων βρείτε το εδώ.
Μπορείτε να συμμετάσχετε εθελοντικά στο Ευρωπαϊκό Έργο nZEB Roadshow, δηλώνοντας συμμετοχή εδώ. Θα χορηγηθεί επίσημη βεβαίωση εθελοντή για τη συμμετοχή του στο Ευρωπαϊκό Πρόγραμμα nZEB Roadshow.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε τις εκδηλώσεις.
Η Οργανωτική Επιτροπή,
Ανδρέας Λαγγούσης
Μαρία Φαββατά
Ζωή Χριστοφόρου

12ος Διαγωνισμός Μηχανικής
2022-03-17 - 2022-03-20
Μια μοναδική ευκαιρία για φοιτητές πολυτεχνικών και θετικών σχολών επιστρέφει για άλλη μια φορά στην Πάτρα!
Ο Μεγαλύτερος Πανευρωπαϊκός Διαγωνισμός EBEC έρχεται για 12η χρονιά από τον BEST Patras, για να δώσει την ευκαιρία με φοιτητές του Πανεπιστημίου Πατρών να αναδειχθούν ως οι “Καλύτεροι Φοιτητές Μηχανικής στην Ευρώπη”, κάνοντας πράξη τις γνώσεις που έχουν λάβει από τις σπουδές τους, και ενισχύοντας τις επικοινωνιακές δεξιότητές τους.
Ο φοιτητικός, εθελοντικός, μη κερδοσκοπικός οργανισμός BEST Patras, του Πανεπιστημίου Πατρών, με στόχο την “ενίσχυση της διαφορετικότητας” μέσω της “εξέλιξης των φοιτητών”, διοργανώνει τον 12ο Διαγωνισμό Μηχανικής, που θα πραγματοποιηθεί στις 17-20 Μαρτίου στο Τμήμα των Πολιτικών Μηχανικών του Πανεπιστημίου Πατρών, υπό την αιγίδα της εταιρείας Deloitte.
Θα συμμετέχουν περίπου 80 φοιτητές STEM από το Πανεπιστήμιο Πατρών και θα αποτελείται από δύο κατηγορίες, το Case Study και το Team Design. Σε κάθε μια οι 4-μελείς ομάδες καλούνται να επιλύσουν ένα δοσμένο επιχειρηματικό ή τεχνικό πρόβλημα σε συγκεκριμένο χρονικό περιθώριο και με συγκεκριμένα παρεχόμενα υλικά, παρουσιάζοντας τελικά τη λύση τους.
Οι νικητές του Τοπικού Γύρου της Πάτρας θα αναμετρηθούν με τους αντίστοιχους της Αθήνας, της Θεσσαλονίκης και των Χανίων στον EBEC Greece, που φέτος θα διεξαχθεί στην Αθήνα στις 13-16 Μαΐου. Τέλος, οι νικητές θα διεκδικήσουν μια θέση στον Τελικό Γύρο EBEC Final στο Ζαγκρεμπ της Κροατίας στις 22-30 Ιουλίου, όπου θα διαγωνιστούν με τις νικητήριες ομάδες από όλη την Ευρώπη.
Στα πλαίσια της κατάλληλης προετοιμασίας των συμμετεχόντων για το διαγωνισμό, οργανώνεται μια ημερίδα workshops το Σάββατο 12 Μαρτίου όπου εταιρείες-συνεργάτες του BEST Patras καλούνται να ενισχύσουν τις δεξιότητες των συμμετεχόντων στην διαχείριση χρόνου (Time Management) και την παρουσίαση (Presentation skills).
Οι φοιτητές που ενδιαφέρονται, θα πρέπει να σχηματίσουν την 4μελή ομάδα τους, και να συμπληρώσουν μέχρι και τις 25/02, την εξής φόρμα: https://forms.gle/wH3eBMrHgA2QfTBT9
Για περισσότερες πληροφορίες σχετικά με τους γύρους του Διαγωνισμού και τις κατηγορίες του, μπες τώρα στο bestpatras.org/ebecpatras2022 ή στείλε μήνυμα στον @best_patras.

Διαδικτυακό Εκπαιδευτικό Πρόγραμμα, τη Δευτέρα 28 Φεβρουαρίου 2022.
2022-02-28 15:00 - 17:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει Διαδικτυακό Εκπαιδευτικό Πρόγραμμα, τη Δευτέρα 28 Φεβρουαρίου 2022 και ώρα 15.00 π.μ. – 17.00 μ.μ., με θέμα «Συμβουλευτική Σταδιοδρομίας και Ανάπτυξη Σταδιοδρομίας», για φοιτητές και αποφοίτους του Πανεπιστημίου Πατρών. Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση.
Εκδήλωση ενδιαφέροντος μπορείτε να υποβάλετε εδώ:
Στόχος του Εκπαιδευτικού Προγράμματος, είναι η προετοιμασία των φοιτητών – αποφοίτων στο σχεδιασμό των πρώτων βημάτων τους στον εργασιακό στίβο, η υποστήριξή τους σε θέματα: προετοιμασίας επαγγελματικού φακέλου, σύνταξης βιογραφικού σημειώματος, συμμετοχής σε συνέντευξη, καθώς και η πληροφόρηση αναφορικά με τις σύγχρονες διαδικασίες και μεθόδους αναζήτησης κατάλληλης εργασίας.
Οι συμμετέχοντες θα ενημερωθούν για τις δυνατότητες εξερεύνησης και διαχείρισης της σταδιοδρομίας, πώς να λαμβάνουν και να εφαρμόζουν αποφάσεις που σχετίζονται με τη σταδιοδρομία τους, πώς να καταρτίζουν προσωπικό σχέδιο δράσης αναζήτησης εργασίας και προσωπικής εξέλιξης, αλλά και πώς να προσαρμόζονται στην εργασία. Οι φοιτητές -απόφοιτοι θα μπορούν να υποβάλλουν ερωτήματα.
Μπορείτε να παρακολουθήσετε το Εκπαιδευτικό Πρόγραμμα εδώ:
Meeting ID: 999 2496 6433
Passcode: [REDACTED]

Διαδικτυακή Ομαδική Συμβουλευτική Επαγγελματικού Προσανατολισμού
2022-02-28 11:00 - 13:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει, τη Δευτέρα 28 Φεβρουαρίου 2022 και ώρα 11.00 π.μ. – 13.00 μ.μ., Διαδικτυακή Ομαδική Συμβουλευτική Επαγγελματικού Προσανατολισμού, για τελειόφοιτους του Πανεπιστημίου Πατρών. Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση.
Εκδήλωση ενδιαφέροντος μπορείτε να υποβάλετε εδώ:
Στόχος της δράσης είναι η τεκμηριωμένη πληροφόρηση και συμβουλευτική υποστήριξη των τελειόφοιτων, η ενδυνάμωση σε ζητήματα προσωπικής ανάπτυξης, η καλλιέργεια γνώσεων και δεξιοτήτων και η παροχή υποστηρικτικού πλαισίου για την προώθηση ευκαιριών απασχόλησης, σταδιοδρομίας και επιτυχούς πρόσβασής τους στην αγορά εργασίας.
Οι συμμετέχοντες θα έχουν τη δυνατότητα να υποβάλλουν ερωτήματα για ζητήματα που τους απασχολούν όπως: κατάρτιση και δια βίου μάθηση, μεταπτυχιακά προγράμματα σπουδών, αξιοποίηση των νέων τεχνολογιών και των μέσων κοινωνικής δικτύωσης.
Μπορείτε να παρακολουθήσετε τη Συμβουλευτική Επαγγελματικού Προσανατολισμού εδώ:

Meeting ID: 917 5321 8192
Passcode: [REDACTED]

Ανακοίνωση σεμιναρίου
2022-02-22 16:00 - 19:00
Στα πλαίσιο των εκπαιδευτικών σεμιναρίων που διοργανώνει το ΠρόγραμμαΜεταπτυχιακών Σπουδών του Τμήματος Πολιτικών Μηχανικών με την υποστήριξη τουΕΛΚΕ, προγραμματίζεται σεμιναρίο για την τεχνολογία Building Information Modelling(ΒΙΜ). To σεμινάριο διοργανώνεται σε συνεργασία με την εταιρεία Sofistik Hellas καιθα υλοποιηθεί (εξ αποστάσεως) στις 22 (16:00 – 19:00) και 25 Φεβρουαρίου (15:00 –18:00).Στόχος του σεμιναρίου θα είναι η εισαγωγή των μεταπτυχιακών φοιτητών στηντεχνολογία ΒΙΜ και ιδιαιτέρως, πως αυτή εφαρμόζεται σε έργα ΠολιτικούΜηχανικού. Συναφώς, θα γίνει παρουσίαση της τεχνολογίας ΒΙΜ σε έργα πολιτικούμηχανικού και η υλοποίησή της μέσω του λογισμικού Revit. Επιπλέον, θααναπτυχθεί η εφαρμογή της τεχνολογίας ΒΙΜ στην ανάλυση και διαστασιολόγησηκατασκευών (γεφυροποιία, υπόγεια έργα (μετρό), σήραγγες) με τα λογισμικά Revitκαι SOFiSTiK.Στους συμμετέχοντες θα χορηγηθεί άδεια μη–εμπορικής, διαδικτυακής χρήσης τουλογισμικού SOFiSTiK.Η συμμετοχή είναι υποχρεωτική για τους φοιτητές ΠΜΣ (οι οποίοι και θα λάβουν τιςάδειες χρήσης). Οι υποψήφιοι διδάκτορες μπορούν να παρακολουθήσουν τοσεμινάριο.

Βράβευση Αφισών Διπλωματικών Εργασιών ακαδ. έτους 2020-21
2022-02-14
Από το ακαδημαϊκό έτος 2020-21, το Τμήμα έχει θεσμοθετήσει τη δημιουργία αφίσας για κάθε Διπλωματική Εργασία, από όσους φοιτητές το επιθυμούν, και την βράβευση των καλύτερων 3. Για το ακαδημαϊκό έτος 2020-21, υποβλήθηκαν 6 αφίσες (σύμφωνες με τις προδιαγράφες του διαγωνισμού).
Δείτε στο αρχείο όλες τις αφίσες και τα βραβεία που απονεμήθηκαν στις διακριθείσες αφίσες. Οι 3 πρώτες αντιστοιχούν στις 3 βραβευμένες από την Επιτροπή του Τμήματος που για το ακαδημαϊκό έτος 2020-21 αποτελούταν από τους Καραντώνη Φυλλίτσα, Οικονόμου Πολυχρόνη και Φαββατά Μαρία.

Bραβεία φοιτητών στο διαγωνισμό κατασκευής γέφυρας από ζυμαρικά "σπαγγέτι"
2022-01-19
Στις 14/1/2022 διεξήχθη με επιτυχία ο 1ος διαγωνισμός κατασκευής γέφυρας από ζυμαρικά “σπαγγέτι”, στο πλαίσιο του μαθήματος 3ου εξαμήνου σπουδών “Μηχανική των Υλικών”. Νικήτριες ομάδες αναδείχθηκαν (με ισοβαθμία) οι εξής:
Ομάδα “Δομικά Υλικά Παστιτσίου”: Γαμβρέλης Σταμάτης, Κουτσόβουλος Κων/νος, Πεννιάς Σωτήριος, Πετμεζάς-Πετιμεζάς Γκολφίνος, Πολίτης Γεώργιος
Ομάδα “ΦΟΜΟ”: Καψοκώστα Αλίκη, Μούσχουρου Χαρά, Σπαράκη Αγγελική, Σταματάκη Γεωργία, Σώκα Μερόπη
Θερμά συγχαρητήρια σε όλους τους συμμετέχοντες !

ΔΙΑΓΩΝΙΣΜΟΣ ΚΑΤΑΣΚΕΥΗΣ ΓΕΦΥΡΑΣ ΑΠΟ ΖΥΜΑΡΙΚΑ «ΣΠΑΓΓΕΤΙ»
2022-01-14 12:00 - 17:00
ΠΑΝΕΠΙΣΤΗΜΙΟ ΠΑΤΡΩΝ – ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ
ΜΑΘΗΜΑ: MHXANIΚΗ ΤΩΝ ΥΛΙΚΩΝ

ΔΙΑΓΩΝΙΣΜΟΣ ΚΑΤΑΣΚΕΥΗΣ ΓΕΦΥΡΑΣ ΑΠΟ ΖΥΜΑΡΙΚΑ «ΣΠΑΓΓΕΤΙ»

Το Τμήμα Πολιτικών Μηχανικών, στο πλαίσιο του μαθήματος του 3ου εξαμήνου σπουδών «Μηχανική των Υλικών», διοργανώνει διαγωνισμό κατασκευής γέφυρας από ζυμαρικά τύπου «σπαγγέτι»!
Ολιγομελείς ομάδες δευτεροετών φοιτητών θα μελετήσουν και θα κατασκευάσουν γέφυρες από ζυμαρικά, στοχεύοντας στη μέγιστη δυνατή αντοχή τους με το ελάχιστο δυνατό βάρος.
Οι γέφυρες θα δοκιμαστούν, παρουσία φοιτητών και μελών ΔΕΠ, ώστε να αναδειχθεί η νικητήρια ομάδα την Παρασκευή 14/01/2022, στις 12.00 μ.μ., στο αμφιθέατρο ΑΠΜ1 (αμφιθέατρο «Ε. Μαστρογιάννης»). Θα ακολουθήσει απονομή βραβείου.
Το Τμήμα Πολιτικών Μηχανικών σας προσκαλεί όλους σε μία εκδήλωση που συνδυάζει τη γνώση με τη διασκέδαση και φιλοδοξεί να αποτελέσει θεσμό!

Θέσεις εργασίας στην εταιρεία Archirodon
2022-01-07
Η εταιρεία Archirodon προσφέρει θέσεις εργασίας για διπλωματούχους Πολιτικούς Μηχανικούς στο Μαρόκο. Περισσότερες πληροφορίες δίνονται στο σύνδεσμο: https://smrtr.io/7CY-X

Βραβείο καλύτερης διπλωματικής εργασίας στο Πρόγραμμα Μεταπτυχιακών Σπουδών για το ακαδ. έτος 2020-21
2021-12-16
Το Τμήμα Πολιτικών Μηχανικών απονέμει το βραβείο καλύτερης Διπλωματικής Εργασίας στο Πρόγραμμα Μεταπτυχιακών Σπουδών “Σχεδιασμός Ανθεκτικών, Βιώσιμων και Ευφυών Υποδομών” για το ακαδ. έτος 2020-21 στη φοιτήτρια Τσαμπίκα Ανθούλας. Το βραβείο (τιμητικός τίτλος και χρηματικό ποσό) απονεμήθηκε στην κ. Τ. Ανθούλας κατά τη Συνεδρίαση της Συνέλευσης του Τμήματος στις 22/12/2021. Η κ. Ανθούλας εξεπόνησε Διπλωματική Εργασία με τίτλο “Πειραματική Διερεύνηση της Εκτός Επιπέδου Συμπεριφοράς Τοιχοπληρωμένων Πλαισίων Οπλισμένου Σκυροδέματος Ενισχυμένων με Ινοπλέγματα και Θερμομόνωση” υπό την επίβλεψη του Καθηγ. κ. Θαν. Τριανταφύλλου.

ΔΙΑΔΙΚΤΥΑΚΗ ΗΜΕΡΑ ΚΑΡΙΕΡΑΣ
2021-12-15 13:00 - 17:00
Για να λάβετε το link και να παρακολουθήσετε την E- Career Day δηλώστε συμμετοχή έως και τη Δευτέρα 13/12 εδώ: https://forms.office.com/r/exg8X4c7QE (link φόρμας συμμετοχής)

1ο Συνέδριο του Δικτύου CIVINET Greece-Cyprus στην Ελλάδα – Συμμετοχή του Πανεπιστημίου Πατρών
2021-12-09 08:00 - 2021-12-10 17:00
Το ελληνόφωνο δίκτυο πόλεων του CIVITAS, CIVINET Greece-Cyprus διοργάνωσε με επιτυχία το 1ο Συνέδριο στην Ελλάδα με θέμα «Η Ελληνική κοινωνία απέναντι στην πρόκληση της βιώσιμης κινητικότητας με ορίζοντα το 2030», το οποίο έλαβε χώρα στις 9 και 10 Δεκεμβρίου 2021 στις εγκαταστάσεις της OTEAcademy στο Μαρούσι.
Το Συνέδριο έθεσε στο επίκεντρο της ατζέντας την προώθηση των περιβαλλοντικά φιλικών, κοινωνικά δίκαιων, τεχνολογικά έξυπνων και οικονομικά αποδοτικών τρόπων μετακίνησης και παράλληλα την ενημέρωση του κοινού. Σκοπός του ήταν να συμβάλει στην δημιουργία ενός εποικοδομητικού διαλόγου ανάμεσα στους εμπλεκόμενους φορείς, μέσω της ανταλλαγής καινοτόμων ιδεών, διεθνών τάσεων και βέλτιστων πρακτικών από την ελληνική και παγκόσμια έρευνα και πρακτική.
Η ατζέντα του Συνεδρίου βασίστηκε στους ακόλουθους θεματικούς άξονες:

Βέλτιστες Πρακτικές και Επιτεύγματα των ΟΤΑ
Θεσμικό Πλαίσιο και Χρηματοδοτήσεις
Επιστημονικές παρουσιάσεις – Ευρωπαϊκά έργα
Έξυπνη κινητικότητα-Εφαρμογές από τον δημόσιο και ιδιωτικό τομέα
Κοινωνία των Πολιτών και Κινητικότητα

Το Τμήμα Πολιτικών Μηχανικών του Πανεπιστημίου Πατρών συμμετείχε στο συνέδριο με την παρουσίαση από τον Γεώργιο Στεφανίδη, Ομότιμο Καθηγητή του Τμήματος και Εταίρο του ECOCITY για τις Τεχνολογίες Ευφυών Συστημάτων Μεταφορών (ΕΣΜ-ITS) στην θεματική ενότητα: «Κοινωνία των Πολιτών και Κινητικότητα». Η θεματική του ECOCITY εστιάζει στα ζητήματα Εκπαίδευσης και Ευαισθητοποίησης στην βιώσιμη αστική μετακίνηση.
Στην παρουσίαση αναλύθηκαν τα ζητήματα της πρόσβασης των πολιτών στις μεταφορές & επικοινωνίες και στις ευκαιρίες από τα οφέλη δικτύου που δημιουργούνται από την χρήση γης και διαδικτύου. Επίσης, παρουσιάστηκε ο τοποθετημένος εξοπλισμός ITS στην πόλη και το λιμάνι της Πάτρας και τα δημόσια δεδομένα που προσφέρονται μέσω της πλατφόρμας από το έργο GUIDEPORT. Ακόμη, παρατέθηκαν παραδείγματα από την λειτουργία του έργου CROCODILE2 με τον ασφαλή και προστατευμένο χώρο στάθμευσης φορτηγών (SSTPA) στο Αίγιο και παρουσίαση της αντίστοιχης πλατφόρμας. Τέλος, παρουσιάστηκε το έργο Interreg «ΑΥΤΟΝΟΜΩ» που αφορά σε αυτόνομα έξυπνα κτήρια σχεδόν μηδενικής ενέργειας, διασυνδεδεμένα με βιώσιμα συστήματα e-κινητικότητας σε Ελλάδα και Κύπρο.

7ο ΙΤS Hellas Conference με θέμα “Transportation & Logistics 4.0: Exploring Innovation
2021-12-08 - 2021-12-09
O Ελληνικός Οργανισμός ITS Hellas (Intelligent Transportation Systems in Greece) διοργανώνει το 7ο ΙΤS Hellas Conference με θέμα “Transportation & Logistics 4.0: Exploring Innovation”, το οποίο πραγματοποιείται στην Αθήνα (Royal Olympic Hotel) στις 8 και 9 Δεκεμβρίου.
Επί 7 συνεχή έτη το συνέδριο του ITS Hellas μένει πιστό στον στόχο της ανάδειξης των τελευταίων εξελίξεων στον τομέα των Ευφυών Συστημάτων Μεταφορών. Φέτος, ενισχύει ακόμα περισσότερο την προσπάθεια για την οικοδόμηση ενός οικοσυστήματος υποστήριξης της καινοτομίας στον ελληνικό χώρο των μεταφορών και της εφοδιαστικής, μέσω πρωτοπόρων ιδεών, προτάσεων και λύσεων. Ταυτόχρονα, προσφέρει το βήμα σε ιδιωτικές και δημόσιες πρωτοβουλίες, φορείς και εταιρείες κολοσσούς να παρουσιάσουν τις καινοτόμες δράσεις τους και να συμμετάσχουν σε ανοιχτό διάλογο που θα τροφοδοτήσει την εξέλιξη του κλάδου με πολύτιμη πληροφορία και ανταλλαγή τεχνογνωσίας και καλών πρακτικών.
Το συνέδριο συνδιοργανώνει με την ITS Hellas, το Ερευνητικό Πανεπιστημιακό Ινστιτούτο Συστημάτων Επικοινωνιών και Υπολογιστών (ΕΠΙΣΕΥ) του ΕΜΠ, το οποίο βρίσκεται ανάμεσα στα 36 μέλη της ΙTS Hellas.
Σημαντικοί εμπειρογνώμονες και επαγγελματίες του χώρου, εκπρόσωποι των αρχών, αλλά και της ακαδημαϊκής και ερευνητικής κοινότητας από την Ελλάδα και το εξωτερικό, υποστηρίζουν με τις παρουσιάσεις τους τις εννέα βασικές θεματικές ενότητες του Συνεδρίου:

Διεθνείς και Ευρωπαϊκές Τάσεις στις Μεταφορές και την Εφοδιαστική
Μεταφορές 4.0: Στρατηγικές και Προκλήσεις στην Ελλάδα
Προς μία βιώσιμη Αστική Κινητικότητα: Ο δρόμος για την Ελληνική «‘Έξυπνη Πόλη»
Ευφυή Συστήματα και νέες τεχνολογίες στην Εφοδιαστική Αλυσίδα και Εμπορευματικές Μεταφορές
Οικοδομώντας το Ελληνικό Σύστημα Καινοτομίας στις Μεταφορές
Η κινητικότητα ως Υπηρεσία: Υποδομές και Πλαίσιο
Πράσινες Τεχνολογίες στις Μεταφορές και την Εφοδιαστική
Η ηλεκτροκίνηση στην Ελλάδα: Τεχνολογικές Πτυχές
Οι τεχνολογίες Δεδομένων στην βάση του μετασχηματισμού των Μεταφορών

Στο πλαίσιο του Συνεδρίου πραγματοποιούνται δύο επί πλέον εκδηλώσεις:

08/12: “C-Roads Greece – 2nd Stakeholders Workshop”
09/12: «Mεταφορές και Καινοτομία σε δράση: Start Ups που αλλάζουν το τοπίο».

Στο συνέδριο συμμετέχουν ως ομιλητές μέλη του Τμήματος Πολιτικών Μηχανικών του Πανεπιστημίου Πατρών.
Πραγματοποιήστε την εγγραφή σας στον σύνδεσμο: https://itshellas2021-conference.gr/registration/
Το πρόγραμμα του συνεδρίου είναι διαθέσιμο στον σύνδεσμο: https://itshellas2021-conference.gr/agenda/

Ανακοίνωση Διαδικτυακής Ομιλίας με τίτλο: «Γέφυρα Ρίου-Αντιρρίου Χαρίλαος Τρικούπης»
2021-11-30 17:00 - 21:00
Το Τμήμα Πολιτικών Μηχανικών του Πανεπιστημίου Πατρών διοργανώνουν Διαδικτυακή Ομιλία η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Η ομιλία θα διεξαχθεί ηλεκτρονικά μέσω της πλατφόρμας Zoom την Τρίτη 30 Νοεμβρίου 2021 ώρα 17:15-18:45. Η διάλεξη και η συζήτηση θα διεξαχθούν στην ελληνική γλώσσα.
Κεντρικός ομιλητής θα είναι ο Τεχνικός Διευθυντής της ΓΕΦΥΡΑ Α.Ε. Άρης Σταθόπουλος-Βλάμης, Πολιτικός Μηχανικός του Πανεπιστημίου Πατρών, με εξαιρετική εμπειρία και μακροχρόνια ενασχόληση στο έργο.
Το πρόγραμμα έχει ως ακολούθως:
17:15-17:30 Καλωσόρισμα – Παρουσίαση Σεμιναρίου
17:30-17:45 Μελέτη και Κατασκευή της Γέφυρας
17:45-18:30 Δομική Παρακολούθηση (monitoring) και Συντήρηση Υποδομής
18:30-18:45 Ερωτήσεις / Συζήτηση
Η εγγραφή των ενδιαφερομένων θα γίνεται από την Τρίτη 23 Νοεμβρίου έως και την Δευτέρα 29 Νοεμβρίου 2021.
Εγγραφείτε εδώ
Οι θέσεις παρακολούθησης είναι 250. Σε περίπτωση μεγαλύτερου αριθμού εγγραφών, θα δημοσιευθεί κατάλογος επιλαχόντων/ουσών φοιτητών/τριών για την κάλυψη των κενών θέσεων λόγω μη προσέλευσης.

O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε την ομιλία.

Η Οργανωτική Επιτροπή,

Ανδρέας Λαγγούσης
Μαρία Φαββατά
Ζωή Χριστοφόρου

ΠΑΓΚΟΣΜΙΑ ΔΙΑΚΡΙΣΗ ΤΟΥ ΟΜΟΤΙΜΟΥ ΚΑΘΗΓΗΤΗ ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ ΔΗΜ. ΜΠΕΣΚΟΥ
2021-11-28
Το Τμήμα Πολιτικών Μηχανικών ανακοινώνει με ιδιαίτερη χαρά και υπερηφάνεια ότι η Ακαδημία Μηχανικών της Κίνας (“Chinese Academy of Engineering”) εξέλεξε τον Ομότιμο Καθηγητή του Τμήματος Δημήτριο Μπέσκο ως Αλλοδαπό Μέλος της (“Foreign Member”).
Η Ακαδημία Μηχανικών της Κίνας έχει ως μέλη της 970 Κινέζους επιστήμονες με δικαίωμα ψήφου και 120 αλλοδαπούς, χωρίς δικαίωμα ψήφου. Η Ακαδημία εκλέγει κάθε δύο έτη 20-30 μέλη της αλλοδαπής, εκ των οποίων 1-2 είναι Πολιτικοί Μηχανικοί.
Η εκλογή του Καθηγητή Δ. Μπέσκου στην Ακαδημία Μηχανικών της Κίνας αποτελεί εξόχως τιμητική πράξη αναγνώρισης του σημαντικού αντικτύπου της έρευνάς του στην περιοχή της Μηχανικής, αλλά και της συμβολής του στην προώθηση της Ελληνο-Κινεζικής συνεργασίας στον επιστημονικό κλάδο των μηχανικών.
Το Τμήμα Πολιτικών Μηχανικών συγχαίρει εγκαρδίως τον Ομότιμο Καθηγητή Δ. Μπέσκο και εκφράζει την απεριόριστη χαρά που έχει την τύχη να τον έχει στους κόλπους του. Ο Καθηγητής Δ. Μπέσκος έχει συμβάλει καθοριστικά στην εμπέδωση κλίματος ερευνητικής αριστείας στο Τμήμα, και στην καταξίωσή του ως ενός εκ των καλυτέρων Τμημάτων Πολιτικών Μηχανικών παγκοσμίως. Είμαστε όλοι εξαιρετικά υπερήφανοι.
Ο Πρόεδρος του Τμήματος
Αθανάσιος Τριανταφύλλου

ΒΡΑΒΕΙΟ ΕΞΑΙΡΕΤΗΣ ΠΑΝΕΠΙΣΤΗΜΙΑΚΗΣ ΔΙΔΑΣΚΑΛΙΑΣ "ΒΑΣΙΛΗ ΞΑΝΘΟΠΟΥΛΟΥ - ΣΤΕΦΑΝΟΥ ΠΝΕΥΜΑΤΙΚΟΥ" ΣΤΟΝ ΟΜΟΤ. ΚΑΘΗΓΗΤΗ Μ. ΦΑΡΔΗ
2021-11-18
Το Τμήμα Πολιτικών Μηχανικών ανακοινώνει με ιδιαίτερη χαρά και υπερηφάνεια ότι η Επιτροπή Βραβείου Εξαίρετης Πανεπιστημιακής Διδασκαλίας «Βασίλη Ξανθόπουλου – Στέφανου Πνευματικού» του Ιδρύματος Τεχνολογίας και Έρευνας (Ι.Τ.Ε.) απένειμε στον Ομότιμο Καθηγητή του Τμήματος Μ. Φαρδή το Βραβείο αυτό για το έτος 2021.
Το βραβείο αυτό απονέμεται από ακαδημαϊκούς δασκάλους και επιστήμονες που καλύπτουν ευρύ φάσμα επιστημών. Είναι δε εξόχως τιμητικό και μεγάλης σπουδαιότητας, καθότι η έννοια της Εξαίρετης Πανεπιστημιακής Διδασκαλίας δεν εξαντλείται μόνο στην ικανότητα σαφούς, κατανοητής και ενδιαφέρουσας διδασκαλίας από την έδρα. Περιλαμβάνει όλες εκείνες τις δραστηριότητες που ανοίγουν επιστημονικούς δρόμους στο φοιτητή, τον εμπνέουν και τον καθοδηγούν στην έρευνα, και τον καθιστούν κοινωνό του επιστημονικού ήθους και της ανιδιοτελούς αναζήτησης της αλήθειας.
Το Τμήμα Πολιτικών Μηχανικών συγχαίρει εγκαρδίως τον Εξαίρετο Ακαδημαϊκό Δάσκαλο Μ. Φαρδή και εκφράζει την απεριόριστη χαρά που έχει την τύχη να τον έχει στους κόλπους του. Ο Καθηγητής Μ. Φαρδής έχει αφήσει στο Τμήμα του ανεξίτηλο το αποτύπωμά του, και έχει συντελέσει στον ύψιστο βαθμό στην παγκόσμια καταξίωσή του ως ενός εκ των καλυτέρων Τμημάτων Πολιτικών Μηχανικών. Είμαστε όλοι πλημμυρισμένοι από υπερηφάνεια!
Ο Πρόεδρος του Τμήματος
Αθανάσιος Τριανταφύλλου

Πρόσκληση σε Φοιτητικό Διαγωνισμό
2021-10-10 17:53 - 2021-10-14 00:00
Αναγγέλλεται φοιτητικός διαγωνισμός υπό την αιγίδα ερευνητικών έργων που διεξάγονται στο Τμήμα
Πολιτικών Μηχανικών, με σκοπό την εξοικείωση σε θέματα ευφυών συστημάτων μεταφορών και
κυκλικής οικονομίας για 1-2 άτομα για χρονικό διάστημα έως 6 μήνες.
Θα δοθεί προτεραιότητα σε άτομα με ενδιαφέρον στις εφαρμογές Ευφυών Συστημάτων Μεταφορών
(ΕΣΜ) και Κυκλικής Οικονομίας (ΚΟ) στα εξής θέματα: Αυτόνομα Οχήματα και Φορτία, Κυκλοφοριακή
Συμφόρηση και Οδικά Ατυχήματα, Βιώσιμη Κινητικότητα, Βιώσιμες Υποδομές, Εφοδιαστική Αλυσίδα,
Εξοικονόμηση Ενέργειας, Μηχανική Περιβάλλοντος, Συστήματα Πληροφορικής και Επικοινωνιών. Οι
ιδανικοί υποψήφιοι/ες θα είναι πρόθυμοι να συνεργασθούν στα σχετικά ερευνητικά έργα, δηλαδή
C-ROADS, SSTPAs, FRESH WAYS, και είναι απαραίτητες οι καλές δεξιότητες επικοινωνίας, καλή γνώση της
αγγλικής και άριστη χρήση του Microsoft Office.
Η συμμετοχή στον διαγωνισμό είναι ανοικτή, απευθύνεται σε προπτυχιακούς φοιτητές/-τριες και
πρόσφατους αποφοίτους του Πανεπιστημίου Πατρών και υπάρχει πρόβλεψη για χρηματική αμοιβή του
φοιτητή/τριας ή φοιτητών/-τριών.
Διαδικασία συμμετοχής και αξιολόγησης
Οι υποψήφιοι/ες καλούνται να αποστείλουν (1) βιογραφικό σημείωμα στα αγγλικά, (2) κατάλογο
σχετικών μαθημάτων με ημερομηνία και σχετικό βαθμό σε καθένα από αυτά, και (3) μία έκθεση
εκδήλωσης ενδιαφέροντος έκτασης 1000 λέξεων, που να αναφέρεται σε συγκεκριμένες τρέχουσες
ανάγκες της χώρας μας σε τουλάχιστον ένα από τα παραπάνω θέματα. Θα ακολουθήσει διαδικασία
συνέντευξης.
Η αποστολή των δικαιολογητικών θα πρέπει να γίνει έως την 14η Οκτωβρίου 2021
Για την αποστολή των δικαιολογητικών καθώς και για πληροφορίες για τον διαγωνισμό και τα ερευνητικά
έργα μπορείτε να επικοινωνείτε με τον Επιστημονικό Υπεύθυνο, Ομότιμο Καθηγητή κ. Στεφανίδη,
yjste@upatras.gr.

Workshop με τίτλο «Study of structural and foundation systems of Wind Turbines»
2021-09-27 09:00 - 2021-10-02 13:30
Στο πλαίσιο του προγράμματος Wind Turbine Technology διοργανώνεται Workshop με τίτλο
«Study of structural and foundation systems of Wind Turbines » που θα πραγματοποιηθεί από
27/9/2021 έως 2/10/2021. Το εν λόγω Workshop θα είναι webinar, λόγω των γνωστών
προβλημάτων της επιδημίας COVID19. Περισσότερες πληροφορίες, καθώς και το αναλυτικό
πρόγραμμα του workshop μπορείτε να βρείτε στο website του προγράμματος
https://wttech.upatras.gr/.
Η παρακολούθηση του workshop είναι δωρεάν και όποιος επιθυμεί να το παρακολουθήσει
μπορεί να συμπληρώσει την αίτηση συμμετοχής στο προαναφερόμενο website για το
workshop 2. Για οποιαδήποτε συμπληρωματική πληροφορία ή διευκρίνιση χρειαστείτε,
μπορείτε να επικοινωνήσετε με την κ. Κατερίνα Παππά (kpappa@mech.upatras.gr,
2610969438) ή με τον κ. Δημοσθένη Πολύζο, Καθηγητή του Τμήματος Μηχανολόγων και
Αεροναυπηγών Μηχανικών (polyzos@upatras.gr, 2610969438) ή μαζί μου
(adimas@upatras.gr, 2610996518).
Το πρόγραμμα Wind Turbine Technology υλοποείται στο Πανεπιστήμιο Πατρών σε
συνεργασία με το Πανεπιστήμιο της Karlsruhe (KIT) και τη χρηματοδότηση της DAAD
(German Academic Exchange Service).
Α. Δήμας

BLUE-GREENWAY: Περιβαλλοντική Ημερίδα
2021-06-29 03:00 - 2021-06-30 02:59 | Τρικούπειο Πολιτιστικό Κέντρο Μεσολογγίου
Στα πλαίσια της υλοποίησης του έργου με τίτλο «BLUE-GREENWAY: Καινοτόμες λύσεις για βελτίωση της περιβαλλοντικής κατάστασης των ευτροφικών και ανοξικών παράκτιων οικοσυστημάτων», που συγχρηματοδοτείται από Ευρωπαϊκούς Πόρους: «EEA and Norway Grants Fund for Regional Cooperation Common Challenges – Shared Solutions» και Εθνικούς Πόρους διοργανώνεται από το Πανεπιστήμιο Πατρών Ημερίδα στο Μεσολόγγι.
Η Ημερίδα θα διεξαχθεί στο Τρικούπειο Πολιτιστικό Κέντρο Μεσολογγίου την 29η Ιουνίου 2021, και μπορείτε να παρακολουθήσετε και διαδικτυακά (Ελληνικά και Αγγλικά).
Περισσότερες πληροφορίες μπορείτε να βρείτε στο Δελτίο Τύπου και το πρόγραμμα της Ημερίδας.
Δελτίο τύπου
Πρόγραμμα της ημερίδας

Workshop με τίτλο «Numerical simulations for Wind Turbine engineering problems»
2021-06-28 - 2021-07-04
Στο πλαίσιο του προγράμματος Wind Turbine Technology διοργανώνεται Workshop με τίτλο «Numerical
simulations for Wind Turbine engineering problems» που θα πραγματοποιηθεί από 28/6/2021 έως 3/7/2021.
Το εν λόγω Workshop θα είναι webinar, λόγω των γνωστών προβλημάτων της επιδημίας COVID19.
Περισσότερες πληροφορίες, καθώς και το αναλυτικό πρόγραμμα του workshop μπορείτε να βρείτε στο
website του προγράμματος https://wttech.upatras.gr/.
Η παρακολούθηση του workshop είναι δωρεάν και όποιος επιθυμεί να το παρακολουθήσει μπορεί να
συμπληρώσει την αίτηση συμμετοχής στο προαναφερόμενο website για το workshop 1.
Για οποιαδήποτε συμπληρωματική πληροφορία ή διευκρίνιση χρειαστείτε, μπορείτε να επικοινωνήσετε με
την κ. Κατερίνα Παππά (kpappa@mech.upatras.gr, 2610969438) ή με τον κ. Δημοσθένη Πολύζο, Καθηγητή
του Τμήματος Μηχανολόγων και Αεροναυηγών Μηχανικών (polyzos@upatras.gr, 2610969438) ή μαζί μου
(adimas@upatras.gr, 2610996518).
Το πρόγραμμα Wind Turbine Technology υλοποείται στο Πανεπιστήμιο Πατρών σε συνεργασία με
το Πανεπιστήμιο της Karlsruhe (KIT) και τη χρηματοδότηση της DAAD (German Academic Exchange Service).
Α. Δήμας

Ανακοίνωση Διαδικτυακού Σεμιναρίου με τίτλο «Ακραία Πλημμυρικά Φαινόμενα στην Περιοχή του Έβρου Ποταμού»
2021-05-27 21:00 - 2021-05-28 00:15
Ανακοίνωση Διαδικτυακού Σεμιναρίου με τίτλο
«Ακραία Πλημμυρικά Φαινόμενα στην
Περιοχή του Έβρου Ποταμού»
Το Τμήμα Πολιτικών Μηχανικών του Πανεπιστημίου Πατρών διοργανώνει Διαδικτυακό Σεμινάριο το οποίο απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Το Σεμινάριο θα διεξαχθεί ηλεκτρονικά μέσω της πλατφόρμας Zoom την Πέμπτη 27 Μαΐου στις 18:15.
Κεντρικός ομιλητής θα είναι ο κος Γεώργιος Καμίλης, Αντισυνταγματάρχης Μηχανικού, με εξαιρετική εμπειρία και μακροχρόνια ενασχόληση στην αντιμετώπιση των πλημμυρικών φαινομένων στον ποταμό Έβρο.
Το πρόγραμμα του Σεμιναρίου έχει ως ακολούθως:
18:15-18:20 Καλωσόρισμα – Παρουσίαση Σεμιναρίου και Ομιλητή
18:20-19:20 Ακραία Πλημμυρικά Φαινόμενα στην Περιοχή του Έβρου Ποταμού
19:20-19:30 Ερωτήσεις / Συζήτηση
Η εγγραφή των ενδιαφερομένων θα γίνεται από την Παρασκευή 21 έως και την Τετάρτη 26 Μαΐου.
Εγγραφείτε εδώ.
Οι θέσεις παρακολούθησης είναι 250 και θα τηρηθεί σειρά προτεραιότητας.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.
Η Οργανωτική Επιτροπή,
Ανδρέας Λαγγούσης
Μαρία Φαββατά
Ζωή Χριστοφόρου
